open-index/open-wikipedia-markdown huggingface dataset:
Vilniaus universiteto Verslo mokykla

**Vilniaus universiteto Verslo mokykla** – pirmoji Lietuvoje universitetinė verslo mokykla, įkurta 1989 m., rengianti verslo, finansų, rinkodaros bakalaurus ir magistrus.

## Istorija
1989 m. doc. dr. Jonas Kunčina kartu su Jungtinių tautų vystymo programa įkūrė pirmąją verslo mokyklą Lietuvoje, kuri pradėjo skleisti rinkos ekonomikos sąlygomis veikiančių organizacijų valdymo modelius Lietuvoje.  VšĮ Vilniaus universiteto Tarptautinio verslo mokykla (VU TVM) tapo nevalstybine aukštąja mokykla, kurios steigėjas yra Vilniaus universitetas.

1996 m. pradėtos bakalauro, magistrantūros ir specialiosios profesinės studijos.

2000 m. įgijo juridinio asmens teises, t. y. VU Tarptautinio verslo mokykla buvo įregistruota kaip iš dalies teisiškai savarankiška organizacija.

2003 m. tapo viešąja įstaiga (VšĮ).

2004 m. mokykla įsikūrė naujame pastate.

2016 m. Vilniaus universiteto Senatas patvirtino Tarptautinio verslo mokyklos (VU TVM) integraciją į Vilniaus universitetą vidinio organizacinio padalinio (lot. sui generis) pagrindu. Iki šiol veikusi kaip atskira nevalstybinė aukštoji mokykla, kurios vienintelis dalininkas buvo VU, ji tampa Vilniaus universiteto Verslo mokykla - visateise Vilniaus universiteto dalimi.

## Bakalauro studijų programos
* Tarptautinis verslas (lietuvių kalba)
* Tarptautinis verslas (sesijomis)
* Tarptautinis verslas (anglų kalba)
* Verslas ir finansai (lietuvių kalba)
* Verslas ir finansai (sesijomis)
* Verslo duomenų analitika (jungtinė programa su VU Matematikos ir informatikos fakultetu)
* Aukštųjų technologijų fizika ir verslas (jungtinė programa su VU Fizikos fakultetu)
* Inovatyvi komunikacija ir antreprenerystė (anglų kalba, jungtinė programa su VU Komunikacijos fakultetu)

## Magistrantūros studijų programos

* Tarptautinė projektų vadyba (anglų kalba)
* Tvarūs finansai ir investicijos (anglų kalba)
* Skaitmeninė rinkodara (anglų kalba)
* Aukštųjų technologijų verslas (anglų kalba)
* Nanochemija ir antreprenerystė (anglų kalba, jungtinė programa su VU Chemijos ir geomokslų fakultetu)
* MBA Antreprenerystė ir inovacijos (anglų kalba)
Amiras Abu Sabitas

**Amiras Abu Sabitas** (*abū θābit `āmir* arab.: أبو ثابت عامر, g. nežinoma – m. 1308 m.) – nuo 1307 m. Marinidų dinastijos Maroko sultonas.

Amiras Abu Sabitas buvo Jusufo Abu Jakubo anūkas.
 
## Istorija
Amiras Abu Sabitas valdžią paveldėjo po netikėtos senelio mirties. Jis iš karto liepė atitraukti armiją nuo Tlemseno ir grąžinti ją į Maroką. Amirui Abu Sabitui reikėjo gintis nuo kitų pretendentų į sostą, kurių buvo net keturi. Bet 1308 m. birželį jis netikėtai mirė. Sostą paveldėjo jo brolis Abu l-Rabija Suleimanas.

## Nuorodos
* ''Istorinis žodynas'' 
* ''Musulmonų vadovai''
ISM Vadybos ir ekonomikos universitetas

**ISM Vadybos ir ekonomikos universitetas** − pirmasis privatus universitetas Lietuvoje. Siūlo bakalauro, magistrantūros ir doktorantūros studijas, rengia vadovų studijas ir mokymus.

## Istorija
Steigėjai – Norvegijos vadybos institutas BI, europietiškas verslo universitetas, ir Innovation Norway (Norvegijos pramonės ir regioninės plėtros fondas). Tai svarbiausia Norvegijos vyriausybės finansinė institucija, skatinanti verslo inovacijas ir padedanti įgyvendinti pažangias verslo idėjas.

## Valdyba
Modernų universiteto valdymą užtikrina Senatas, Rektoratas ir Verslo taryba, kuri pataria rektoriui universiteto verslo strategijos formavimo klausimais ir stiprina universiteto bei verslo partnerystės ryšius.

## Tarptautiniai ryšiai
Dvišalio laipsnio sutartys pasirašytos su Norvegijos vadybos institutu BI, Edinburgh Napier universitetu (Jungtinė Karalystė), Abertay Dundee universitetu (Didžioji Britanija), Štralzundo taikomųjų mokslų universitetu (Vokietija). Studentai gali gauti dvigubą diplomą metus laiko sėkmingai studijavę pasirinktame universitete. Dvigubas ISM ir BI diplomas taip pat suteikiamas visiems, baigusiems vadovų magistrantūros studijas.

2007–2008 m. universitetas sudarė mainų sutartis su 55 universitetais-partneriais iš 27 pasaulio valstybių: Airijos, Argentinos, Austrijos, Belgijos, Danijos, Jungtinės Karalystės, Estijos, Indijos, Ispanijos, Italijos, Japonijos, Lenkijos, Norvegijos, Nyderlandų, Pietų Korėjos, Portugalijos, Prancūzijos, Singapūro, Slovakijos, Slovėnijos, Suomijos, Švedijos, Šveicarijos, Turkijos, Ukrainos, Vengrijos, Vokietijos.

ISM studentai pradėjo ERASMUS darbo praktikas. ERASMUS praktika – tai laikotarpis, praleistas užsienio šalies įmonėje ar organizacijoje, siekiant tobulinti profesinius įgūdžius, įgyti tarptautinės darbo patirties, išplėsti savo žinias apie užsienio šalies, kurioje atliekama praktika, kultūrą.

## Išnašos

## Nuorodos

* ISM Executive school 
* BI Norwegian School of Management
* ISM Studentų Atstovybė
Abu l-Rabija Suleimanas

**Abu l-Rabija Suleimanas** (*abū ar - rabī` sulaymān*, arab.: أبو الربيع سليمان, g. 1291 m. – m. 1310 m.) – nuo 1307 m. Marinidų dinastijos Maroko sultonas.

Abu l-Rabija Suleimanas buvo Jusufos Abu Jakubo anūkas ir Amiro Abu Sabito brolis.
 
## Istorija
1310 m. vykdamas slopinti sukilimo Tazoje Abu l-Rabija Suleimanas mirė nuo ligos.

## Nuorodos
* ''Istorinis žodynas'' ;
* ''Musulmonų vadovai''.
Mykolas Drunga

**Mykolas Jurgis Drunga** (1948 m. balandžio 20 d. Tiubingene, Vokietijoje – 2023 m. gruodžio 22 d. Kaune) – JAV lietuvių ir Lietuvos žurnalistas, visuomenės veikėjas.

## Biografija
Tėvas Karolis Drunga, motina mokytoja Birutė Sirutytė. 1959 m. su šeima persikėlė į JAV, į Niujorką, vėliau į Čikagą, kur pradėjo lankyti prof. Vlado Jakubėno privačią fortepijono studiją. Mokėsi privačioje katalikiškoje gimnazijoje. 1968 m. baigė Pedagoginį lituanistikos institutą Čikagoje. 1969 m. Čikagos universitetas jam suteikė filosofijos bakalauro laipsnį. 1969–1972 m. studijavo filosofiją Masačusetso technologijos institute Kembridže, nuo 1981 m. studijavo Pedagoginiame lituanistikos institute.

1967–1977 m. Čikagos ir Bostono šeštadieninių lietuvių mokyklų mokytojas. 1966 ir 1967 m. Lietuvių studentų sąjungos metraščio vyr. redaktorius. 1972–1973 m. Masačusetso technologijos instituto filosofijos skyriaus instruktorius. 1972 m. kartu su kitais įkūrė radijo programą „Garso bangos“ ir iki 1976 m. anglų kalba rengė kultūrines laidas apie lietuvių literatūrą, muziką. Už programą apie M. K. Čiurlionio muziką laimėjo Amstrongo premiją.

1975–1976 m. „Encyclopedia Lituanica“ 4-5 tomų vyr. redaktoriaus pavaduotojas. 1976 ir 1977 m. – „Lietuvių studentų sąjungos metraščių“ vyriausias redaktorius. 1977–1979 m. Jackui Sondeckiui padėjo leisti savaitraštį „Keleivis“. Jam užsidarius, 1980–1982 m. savaitraščio „Vienybė“, 1982–1987 m. dienraščio „Draugas“ redakcijų bendradarbis. Nuo 1982 m. – žurnalo „Lituanus“ vienas redaktorių, 1984–1985 m. JAV lietuvių žurnalo „The Observer“ redaktorius. 1980–1990 m. Amerikos lietuvių bibliotekos leidyklos (*Lithuanian Library Press*), 1985–1989 m. žurnalo „Baltic Forum“ vertėjas. Nuo 1990 m. bendrovės „Laisvosios Europos radijas/Laisvės radijas“ lietuviškų laidų redaktorius Miunchene, nuo 1995 m. Prahoje. Kai Džordžas V. Bušas dėl Irako karo nutraukė radijo stoties finansavimą, atvyko į Lietuvą. Nuo 2004 m. Vytauto Didžiojo universiteto Išeivijos studijų centro, Lietuvos radijo bendradarbis.

Mokėjo anglų, prancūzų, vokiečių kalbas.

## Visuomeninė veikla
1960–1989 m. dalyvavo draugijos „Santara-Šviesa“ veikloje, buvo draugijos valdybos narys. 1979–1988 m. JAV lietuvių bendruomenės tarybos, 1979–1982 m., 1985 m. jos prezidiumo narys, 1983–1987 m. Pasaulio lietuvių bendruomenės valdybos narys, Spaudos ir informacijos komisijos pirmininkas. 1984–1989 m. Lietuvių fondo tarybos narys. 1980–1990 m. leidyklos „Lithuanian Library Press“ vertėjas. Žurnalų „Akiračiai“, „Metmenys“, „Naujasis Židinys-Aidai“ bendradarbis. 

## Šaltiniai

## Nuorodos
* Mykolas Drunga. KADA ŽINIASKLAIDA ATITINKA SAVO PROFESIJOS ESMĘ? // LRT Radijas
Taza

**Taza** (arab.: تازة) – Maroko miestas (apie 160 000) šiaurinėje šalies dalyje 100 km į rytus nuo Feso. Taza yra Taza-Alhoseima-Taunato regione ir yra Tazos srities sostinė.

Taza yra išsidėsčiusi šiaurės centrinėje Maroko dalyje į pietus nuo Rifo kalnų. Miestą sudaro du, anksčiau savarankiški, miestai, pastatyti skirtingo aukščio kalno terasose. Tazos senamiestis yra 585 m virš jūros lygio ir supa XII a. gynybinė siena. Naujoji Taza, pastatyta 1920 m. prancūzų, derlingoje lygumoje, 445 m virš jūros lygio. Kasinėjimai rodo, kad šiuose kraštuose žmonės gyveno paleolito amžiuje.

## Istorija
Miknasų genties berberai Tazą įkūrė VII a. pabaigoje. Užkariavus šį kraštą arabams, Taza priklausė Fatimidams iš Kairuano. Nuo 1074 m. – Almoravidų dinastijai, nuo 1132 m. – Almochadų dinastija, o 1248 m. užėmė Marinidai. 1914 m. Tazą okupavo Prancūzija.

1292–1294 m. Tazoje baigta statyti Didžioji mečetė, XIV a. pastatyta medresė.
1982 m. mieste gyveno 77 216, 2004 m. 139 686 gyventojų.

## Nuorodos
* Taza 
* Tazos Didžioji mečetė
Žemuma

**Žemuma** − žemyno sausumos plotas, kurio absoliutinis aukštis < 200 m.

Žemumos apima 32,3 % sausumos ir 9,5 % viso Žemės ploto. Tai daugiausia dabartinės arba senosios akumuliacijos (aliuvinės, jūrinės) sritys, turinčios plokščią arba į jūros pusę pasvirusį paviršių.

Kai kur vėlesni geomorfologiniai procesai (linijinė erozija, sufozija, defliacija, egzaracija, ledynų akumuliacija) tą paviršių performavo ir sukūrė banguotą, kalvotą, gūbriuotą, daubotą arba slėniuotą žemumos reljefą.

Didžiausia pasaulio žemuma yra Amazonės žemuma. Ji plyti Amazonės upės baseine tarp Gvianos plokščiakalnio šiaurėje ir Brazilijos plokščiakalnio pietuose. Vakaruose remiasi į rytinius Andų kalnų šlaitus ir tęsiasi per visą žemyną iki Atlanto vandenyno.

Indo Gango žemuma − viena didžiausių aliuvinių lygumų Azijoje, esanti Himalajų papėdėje. Jos ilgis nuo Bengalijos įlankos iki Arabijos jūros siekia apie 3000 km, o plotis 250−350 km.
Vladimiras Dudincevas

**Vladimiras Dudincevas** (, 1918 m. liepos 29 d. Kupianskas, Charkovo sritis – 1998 m. liepos 7 d. Maskva) – rusų rašytojas.

## Biografija
1940 m. baigęs Maskvos teisės institutą buvo pašauktas į armiją. Antrojo pasaulinio karo dalyvis. 1942 m. prie Leningrado sužeistas, 1942–1945 m. dirbo karinėje prokuratūroje. 1946–1951 m. laikraščio „Комсомольская правда“ korespondentas. Vėliau dirbo literatūrinį darbą.

## Kūryba
1952 m. išėjo apsakymų rinkinys „Pas septynis galiūnus“ (*У семи богатырей*), 1953 m. išleista apysaka „Savo vietoje“ (*На своем месте*). Išgarsėjo atšilimo laikotarpiu išleistu romanu „Ne vien duona“ (*Не хлебом единым*, 1956 m.), kuriame parodytas jauno išradėjo susidūrimas su sovietine biurokratine sistema. Oficiali kritika kūrinį pasmerkė,  nors visuomenėje knyga susilaukė nemažo teigiamo rezonanso. Tačiau tik po to, kai iš spaudos išėjo apysaka „Naujųjų metų pasaka“ (*Новогодная сказка*, 1960 m.) ir rinktinės „Apysakos ir apsakymai“ (*Повести и рассказы*, 1959 m.) bei „Apsakymai“ (*Рассказы*, 1963 m.), tolesnei jo kūrybai buvo uždėtas draudimas.

Tik prasidėjus M. Gorbačiovo „Perestroikai“ vėl pasirodė naujas jo romanas „Balti drabužiai“ (*Белые одежды,* 1987 m.), kuriame pasakojama apie genetikų darbą stalinizmo laikotarpiu. Už šį darbą, bei atsilyginant už patirtas skriaudas, 1988 m. autoriui buvo įteikta TSRS Valstybinė premija.

## Nuorodos
* Biografija  rusų kalba

## Šaltiniai
Gelsvakotis baravykas

**Gelsvakotis baravykas** (*Boletus appendiculatus*) – baravykinių (*Boletaceae*) šeimos, baravykų (*Boletus*) genties grybų rūšis.

Kepurėlė 5–20 cm skersmens, jauna pusrutuliška, vėliau išgaubta, netaisyklingai paplokščia, pakraštėliai užlinkę žemyn, mėsinga, matinė, plaišiuota, gana lygi, plika, nuo šviesiai rudos iki kaštono spalvos. Vamzdeliai iki 1,5 cm jauni geltoni vėliau žalsvai geltoni, rusvai žalsvi, paspaudus ar perpjovus mėlynuoja. Kotas 5–15×2–5 cm, iš pradžių švelniai geltonas, vėliau tamsiai geltonas, galiausiai žalsvai geltonas su geltonu tinkleliu. Trama šviesiai geltona, perpjovus ar perlaužus mėlynuoja, kieta, tampri.
  
Auga birželio – rugsėjo mėn., mišriuose miškuose, ypač ąžuolynuose. Valgomas. Lietuvoje labai retas. Žinoma tik viena augavietė Dūkštų ąžuolyne, 1992 m. Siūloma įrašyti į Lietuvos raudonąją knygą. Nykstantis.

## Nuorodos
* Gelsvakočio baravyko nuotraukos
Beržyninis baravykas

**Beržyninis baravykas** () – baravykinių (*Boletaceae*) šeimos, baravykų (*Boletus*) genties grybų rūšis.

## Apibūdinimas
Vaisiakūniai dideli, mėsingi, balsvos, baltos, kreminės spalvos. Kepurėlė balta, balsva, užauga iki 15 cm skersmens, pusrutuliška, apvali, iškili, vėliau paplokščia, silpnai raukšlėta, drėgnu oru lipni. Vamzdeliai 1–2,5 cm ilgio, balti, seni – gelsvai žalsvi. Kotas 5–12×2–3 cm dydžio, jaunas – pilvotas, senas – cilindriškas, baltas, rusvas, su šviesiu tinkleliu. Trama balta, įpjauta spalvos nekeičia, malonaus kvapo ir skonio. Sporos 14–20×5,5–6,5 μm.

Auga birželio-spalio mėnesiais miškuose, parkuose, net sodybose, po pavieniais beržais. Mėgsta atviras, šviesias, žolinių augalų augvietes. 

Labai skanus, grybautojų mėgstamas grybas (šviežias, džiovintas, marinuotas, šaldytas). Nedažnas.

## Paplitimas
Paplitę Europoje (Lietuva, Latvija, Estija, Suomija, Danija, Švedija, Norvegija, Baltarusija, Rusija, Ukraina, Lenkija, Čekija, Vokietija, Prancūzija), Šiaurės Azijoje ir Šiaurės Amerikoje.

## Šaltiniai

Lietuvos grybų atlasas, Vincentas Urbonas, Kaunas, LUTUTĖ, 2007, ISBN 978-9955-692-59-1, 52 psl.

## Nuorodos
* indexfungorum.org / Boletus betulicola
Parazitinis aksombaravykis

**Parazitinis aksombaravykis** (*Xerocomus parasiticus*, sin. *Boletus parasiticus*) – baravykinių (*Boletaceae*) šeimos, aksombaravykių (*Xerocomus*) genties grybų rūšis, įrašyta į Lietuvos raudonąją knygą.

* **Augimo vieta**
Gyvos paprastosios ankštenės (*Scleroderma citrinum*) vaisiakūniai.
* **Augimo laikas**
Vasara, ruduo.
* **Pagrindiniai požymiai**
Parazitas, augantis ant paprastosios ankštenės.

Vaisiakūniai nedideli. Kepurėlė 3–7 cm skersmens, aksomiška, matinė, blyškiai žalsvai geltona, gelsvai ruda, geltonai ruda. Vamzdeliai geltoni, vėliau – žalsvai geltoni, sunkiai nuo kepurėlės atplėšiami, poros vamzdelių spalvos. Kotas 3–7×0,5–1 cm, gelsvas, rausvai geltonas, į pamatą smailėjantis. Trama pilkšva, gelsvai pilka, nekarti, silpno grybų kvapo. Sporos 11–18 (22)×4–5,5 μm.

**Būdingi požymiai:** vaisiakūniai nedideli, trama spalvos nekeičia.

Auga miškuose, parkuose, soduose, kaip parazitas. Labai retas, nevalgomas, nors kai kuriuose šaltiniuose nurodoma, kad valgomas. Šilumamėgis. Saugomas.

## Paplitimas
Bendras paplitimas – Europa, Š. Amerika, Š. Afrika, Azija.

## Literatūra
Lietuvos grybų atlasas, Vincentas Urbonas, Kaunas, LUTUTĖ, 2007, ISBN 978-9955-692-59-1, 81 psl.
Karolis Drunga

**Karolis Drunga** (tikroji pavardė **Jurgis Juozas Valiulis**, 1919 m. kovo 19 d. Petrograde, Rusijos TFSR – 1987 m. liepos 2 d. Čikagoje, Ilinojuje, JAV) – Lietuvos pasipriešinimo sovietiniam ir nacių okupaciniams režimams veikėjas, spaudos darbuotojas, JAV chemikas.

## Biografija
1935 m. Vytauto Didžiojo universitete pradėjo studijuoti matematiką. 1940 m. gruodžio mėn. vienas Lietuvos laisvės kovotojų sąjungos sumanytojų ir steigėjų, aktyviai dalyvavo pogrindžio veikloje. 1941 m. Vilniaus universitete gavo chemiko diplomą. 1941–1945 m. Vytauto Didžiojo universiteto asistentas.

1941 m. Birželio sukilimo dalyvis. Leido pasipriešinimo spaudą, organizavo radijo laidas. Nuo 1943 m. Vyriausiojo Lietuvos išlaisvinimo komiteto (VLIK) narys. Per nacių okupaciją gestapo suimtas, kalintas Berlyne. Kalėjime susirgo pleuritu. 1945 m. rusams užėmus kalėjimą, paleistas, grįžo į Lietuvą, tačiau greit patyrė, kad jį išdaviko darbams nori užverbuoti rusų saugumiečiai, todėl netrukus tik partizanams žinomu keliu pasitraukė į užsienį. Sovietų Lietuvos sieną kirto turėdamas pasą svetima, Karolio Drungos, pavarde, kuri liko visam gyvenimui.

Atvykęs į Vokietiją gyveno Tiubingene. Ten susipažino su mokytoja Birute Sirutyte, gimusia Marijampolės knygų leidėjo Broniaus Siručio šeimoje. 1948 m. Tiubingene jiems gimė sūnus Mykolas Drunga. 1946–1947 m. VLIK ir Bendro demokratinio pasipriešinimo sąjūdžio užsienio delegatūros veikėjas, vienas Lietuvos rezistencinės santarvės steigėjų. 1956–1959 m. Vokietijos lietuvių bendruomenės veikėjas, 1958–1959 m. tarybos ir valdybos pirmininkas.

Buvo patyręs septynias plaučių operacijas, todėl JAV imigracijos tarnybos dėl nacių kalėjimuose sugadintos sveikatos ilgai neišdavė JAV vizos. Tik 1959 m. Drungų šeima išvyko į JAV, apsigyveno Čikagoje. Dirbo polimerų pramonėje. Kurį laiką buvo JAV lietuvių bendruomenės Čikagos apygardos valdybos pirmininkas. Bendradarbiavo „Santarvėje“, „Vienybėje“ ir kt. leidiniuose.

## Įvertinimas
* 2002 m. Vyčio kryžiaus 4 laipsnio ordinas (po mirties) 

## Šaltiniai
Taiga

**Taiga** − augalijos tipas, kuriame vyrauja spygliuočiai medžiai (eglės, kėniai, maumedžiai, pušys).

Taiga yra šiaurinio pusrutulio vidurinių platumų klimato juostos šiaurinėje dalyje ir užima didelius Eurazijos ir Š. Amerikos plotus. Šiaurėje (pvz., Taimyre) taiga siekia 72°, pietuose (pvz., Japonijoje) − 42° šiaurės platumos.

Taigos klimatinių sąlygų diapazonas yra gan platokas: šilčiausio mėnesio temperatūra svyruoja nuo 14 iki 18&nbsp;°C, kritulių − nuo 400 iki 600 mm, žiemos šaltos, bet nevienodai sniegingos. Visur didelis dirvos ir oro drėgnumas.

Pagal medžių lajos tankumą skiriama tamsioji taiga (vyrauja eglės, kėniai) ir šviesioji taiga (vyrauja maumedžiai, pušys).

## Tamsioji taiga

Tamsiosios taigos tanki medžių laja mažai praleidžia šviesos, dėl to po medžiais auga daugiausia samanos, kerpės, kai kur mėlynės, bruknės. Iš žolių čia vyrauja kiškiakopūsčiai, kriaušlapės, paparčiai.

Trako tamsiojoje taigoje beveik nėra. Kai kur auga kadagiai, serbentai, sausmedžiai, gluosniai.

Dideli taigos plotai, ypač šiaurėje, supelkėję, miškų vietoje susidarę durpynai.

## Šviesioji taiga

Šviesiosios taigos medžiai retesni; traką sudaro žemaūgės pušys, daūriniai rododendrai, žemaūgiai beržai; nemažai auga įvairių žolių.

## Fauna
Taigai, plytinčiai didžiulėse teritorijose, būdingas savitas gyvūnijos pasaulis. Joje yra daug medžiais laipiojančių žinduolių rūšių − voverė, šermuonėlis, burundukas, sabalas, iš grobuonių − rudasis lokys, lūšis, ernis. Būdingi ir sausumos bei vandenų atstovai: briedis, bebras. Tipiški taigos paukščiai − kurtinys, jerubė, riešutinė, tetervinas, apuokas ir kt.

## Nuorodos

* Tundra ir taiga  
* Taiga
Šėtoninis baravykas

**Šėtoninis baravykas** () – baravykinių (*Boletaceae*) šeimos, baravykų (*Boletus*) genties grybų rūšis.

* **Augimo vieta**
Lapuočių miškai, ypač kalkingi ąžuolynai su liepomis, lazdynais.
* **Augimo laikas**
Vasara, ruduo.
* **Pagrindiniai požymiai**
Kotas į apačią gumbiškai išsipūtęs, su raudonu tinkleliu.

Vaisiakūniai stambūs, mėsingi. Kepurėlė užauga iki 30 cm skersmens, o kotas iki 10 cm storio. Kepurėlės paviršius matinis, blyškiai pilkas, be rausvo ar rožinio atspalvio, paspaudus patamsėja – pasidaro žalsvai pilkas. Vamzdeliai gelsvi, iki 3 cm ilgio, o poros švelniai raudonos, karmino raudonumo, paspaudus – žalsvai melsvos. Kotas labai storas, jaunas – beveik apvalus, prie vamzdelių odiškai geltonas, žemiau – karmino raudonumo, pasipuošęs tokio pat raudonumo tinkleliu. Trama šviesi, beveik balta, perlaužus ar perpjovus truputį mėlynuoja, riešuto skonio, specifinio kvapo. Sporos 10–16×5–6,5 μm.

**Būdingi požymiai:** kepurėlė pilka, trama šiek tiek mėlynuoja.

Auga grupelėmis, pavieniui. Nevalgomas, silpnai nuodingas. Rastas Vilniaus apylinkėse ir Smalininkuose, Jurbarko rajone. Taip pat rastas Joniškio rajone, Beržininkuose ir Rokiškio rajone, Juodupėje.

## Papilitimas
Bendras paplitimas: Europa, Amerika, Azija (Japonija).

## Literatūra
Lietuvos grybų atlasas, Vincentas Urbonas, Kaunas, LUTUTĖ, 2007, ISBN 978-9955-692-59-1, 55 psl.

## Nuorodos
* Šėtoninio baravyko nuotraukos
Jonas Dumčius

**Jonas Dumčius** (1905 m. kovo 20 d. Pikžirniai, Sintautų valsčius – 1986 m. balandžio 28 d. Vilnius) – klasikinės filologijos tyrinėtojas, vertėjas, humanitarinių mokslų daktaras.

## Biografija
1925 m. baigė Šakių Žiburio gimnaziją. 1929 m. baigęs Lietuvos universiteto Humanitarinių mokslų fakultetą tobulinosi Bazelio universitete.

Nuo 1932 m. Vytauto Didžiojo universiteto, nuo 1940 m. Vilniaus universiteto dėstytojas, 1945–1960 m. Klasikinės filologijos katedros vedėjas, 1958 m. filologijos mokslų kandidatas, nuo 1961 m. docentas.

Daugelio vadovėlių autorius ir bendraautoris. Paskelbė straipsnių apie antikinę dramą, antikinius vardus lietuvių kalboje.

## Bibliografija

### Vadovėliai ir skaitiniai
* Iš antikinės ir renesanso literatūros. Bendraautoris Leonas Valkūnas, 1958 m.
* Lotynų kalba, vadovėlis aukštosioms mokykloms. Bendrautoriai Kazimieras Kuzavinis ir Ričardas Mironas, 1960 m.
* Kaip nagrinėti lotyniškus tekstus, 1961 m.
* Graikų literatūros chrestomatija. Bendraautoris Leonas Valkūnas, 1963 m.
* Lectiones Latinae, vadovėlis aukštosioms mokykloms. Bendrautoriai Kazimieras Kuzavinis ir Ričardas Mironas, 1969 m.
* Įvadas į antikinę literatūrą, 1969 m.
* Ištraukos iš romėnų autorių. Bendraautoris Leonas Valkūnas, 1970 m.
* Trumpa istorinė graikų kalbos gramatika, 1975 m.
* Elementa Latina, vadovėlis aukštosioms mokykloms. Bendrautoriai Kazimieras Kuzavinis ir Ričardas Mironas, 1978 m.
* Graikų kalba, 1989 m.
* Sofoklis. Monografija, 1992 m.

### Vertimai
* Hesiodas. Darbai ir dienos, 1963 m.
* Platonas. Valstybė, 1981 m.
* Petronijus. Satyrikonas, 1984 m.
* Aischilas. Orestėja, 1988 m.
* Herodotas. Istorija, 1988 m.

## Šaltiniai
A Line of Deathless Kings

**„A Line of Deathless Kings“** – devintasis studijinis doom metal grupės My Dying Bride albumas. Išleistas 2006 m. spalio 9 d.

## Albumą įrašė

* Aaron Stainthorpe – vokalas
* Sarah Stanton – klavišiniai
* Adrian Jackson – bosinė itara
* Hamish Glencross – gitara
* Andrew Craighan - gitara
* John Bennett – būgnai

## Albumo kūriniai

# To Remain Tombless – 6:06
# L'Amour Detruit – 9:08
# I Cannot Be Loved – 7:04
# And I Walk with Them – 6:37
# Thy Raven Wings – 5:22
# Love's Intolerable Pain – 6:14
# One of Beauty's Daughters – 5:40
# Deeper Down – 6:28
# The Blood, the Wine, the Roses - 8:21
Aliaksejus Dudaravas

**Aliaksejus Dudaravas** (,   1950 m. birželio 6 d. – 2023 m. vasario 27 d. Klianai, Dubrovensko rajonas, Vitebsko sritis), baltarusių rašytojas, dramaturgas.

## Biografija
1976 m. baigė Baltarusijos teatro ir meno institutą. Dirbo aktoriumi. Nuo 1991 m. žurnalo „Mastactvo“ redaktorius. Baltarusijos teatro veikėjų sąjungos seniūnas. Nusipelnęs Baltarusijos Respublikos meno veikėjas.

## Kūryba
Apsakymų rinkinyje „Šventas paukštelis“ (*Святая птушка*, 1979 m.) ir pjesėse „Pasirinkimas“ (*Выбар*, pastatyta 1979 m., „Slenkstis“ (*Парог*, pastatyta 1981 m.), „Įsilaužimas“ (*Злом*, pastatyta 1989 m.) gvildenamos etinės problemos, atskleidžiami psichologiniai veikėjų poelgių motyvai. Istorinėje tragedijoje „Kupala“ (1994 m.) vaizduojama XIV a. Lietuva Krėvos unijos išvakarėse. Parašė pjesę „Giesmė apie stumbrą“ (1994 m., pagal M. Husovianą).

## Šaltiniai
Sviesto forma

**Sviesto forma** () – medinė forma sumušto sviesto gabalams formuoti. Lietuvoje jas naudojo Klaipėdos krašte. Europos valstybėse jos buvo paplitusios prieš 100 metų. Vėliau, prasidėjus centralizuotam pieno produktų surinkimui ir apdirbimui, jos buvo primirštos ir dabar retai aptinkamos.

Sviesto forma buvo gaminama iš lapuočių medienos ir pagražinama įvairiais ornamentais.

## Galerija

Sviestine.jpg
Buttermodel_01.jpg
Buttermodel_02.jpg
Buttermodel_03.jpg
Buttermodel_04.jpg
Ledeburitas

**Ledeburitas** (pagal vokiečių metalurgo *Adolf Ledebur* pavardę) – eutektinės sudėties skysto tirpalo kristalizacijos 1147&nbsp;°C temperatūroje produktas, susidedantis iš austenito ir cementito. Žemesnėje kaip 727&nbsp;°C temperatūroje austenitas virsta perlitu, tada ledeburito sandarą sudaro perlitas ir cementitas.
Nissan

**Nissan Motor Company** – Japonijos koncernas, kuris tapo pirmąja Japonijos automobilių įmone, pradėjusia masinę gamybą. Įmonė įkurta 1933 m.

Pagrindiniai modelių kūrimo principai yra originalus dizainas, puikios dinaminės savybės ir vartotojui patogi technologija. 1999 m. buvo sudaryta strategiškai naudinga „Nissan“ ir „Renault“ sąjunga.

Nuo 2017 m. kompanijai vadovauja Hiroto Saikawa.

## Modeliai
Šiuo metu yra gaminama 16 Nissan modelių:
* Juke
* Micra
* Micra C+C
* Note
* Tiida
* Qashqai
* Qashqai+2
* 370Z
* X-TRAIL
* Pathfinder
* Patrol
* Navara
* NP300 Pick Up
* Murano
* GTR
* Skyline

## Nuorodos

* Oficiali svetainė
Komandorija

**Komandorija** ( (britų), *commandery* (JAV)) - mažiausias administracinis riterių ordino valdomų žemių vienetas. Komandoriją paprastai sudarydavo pilis ir ją supančios, iš jos valdomos žemės. Komandoriją valdė *komandoras*.

Žodis *komandorija* kilęs iš , o šis - iš  (*commendare* 'patikėti, pavesti'). Lotyniškai komandoriją vadindavo ir *commendæ*.

Pirmosios komandorijos buvo sukurtos Hospitaljerų (Maltos) Ordino žemėse, vėliau - Vokiečių ordino ir kitų riterių ordinų valdose. Vokiečių ordino komandorijos vadinamos *[[komtūrija|komtūrijomis]]*. Tamplierių ordino komandorijos vadinosi *preceptorijos*.
Songs of Darkness, Words of Light

**„Songs of Darkness, Words of Light “** – aštuntasis studijinis doom metal grupės My Dying Bride albumas. Išleistas 2004 m. vasario 23 d. Kuriant šį albumą debiutavo klavišininkė Sarah Stanton.

## Albumą įrašė

* Aaron Stainthorpe – vokalas
* Sarah Stanton – klavišiniai
* Adrian Jackson – bosinė gitara
* Hamish Glencross – gitara
* Andrew Craighan - gitara
* Shaun Taylor-Steels – būgnai

## Albumo kūriniai

# The Wreckage of My Flesh – 8:45
# The Scarlet Garden – 7:49
# Catherine Blake – 6:32
# My Wine in Silence – 5:53
# The Prize of Beauty – 8:02
# The Blue Lotus – 6:33
# And My Fury Stands Ready – 7:45
# A Doomed Lover – 7:54
The Dreadful Hours

**„The Dreadful Hours“** – septintasis studijinis doom metal grupės My Dying Bride albumas. Išleistas 2001 m. lapkričio 13 d. Albume yra perdaryta daina *„Return of the Beautiful“* iš debiutinio grupės albumo As the Flower Withers (daina pervadinta į *„Return to the Beautiful“*). Vokalistas Aaron Stainthorpe dažnai teigia, jog šis ir „Like Gods of the Sun“ yra mėgstamiausi jo albumai.

## Albumą įrašė

* Aaron Stainthorpe – vokalas
* Jonny Maudling – klavišiniai
* Yasmin Ahmed - klavišiniai dainoje „A Cruel Taste of Winter“
* Adrian Jackson – bosinė itara
* Hamish Glencross – gitara
* Andrew Craighan - gitara
* Shaun Taylor-Steels – būgnai

## Albumo kūriniai

# The Dreadful Hours – 9:23
# Raven and the Rose – 8:12
# Le Figlie Della Tempesta – 10:08
# Black Heart Romance – 5:23
# A Cruel Taste of Winter – 7:36
# My Hope, the Destroyer – 6:44
# The Deepest of All Hearts – 8:56
# Return to the Beautiful – 14:23
Komendoras

**Komendoras** () – jūrininko artileristo laipsnis ir pareigos carinės Rusijos kariniame jūrų laivyne. Pavadinimas naudotas ir TSRS laivyne.

Rusijos kariniame laivyne egzistavo du komendoro laipsniai:
* vyresnysis komendoras ()
* komendoras ()

Carinės Rusijos laivyne patrankos paprastai turėdavo du komendorus:
* Pirmasis komendoras – pabūklo vadas, kuris nutaiko pabūklą ir iššauna. Komendoro pareigos apėmė tiek vadovavimą pabūklo įgulai šaudant, tiek pabūklo ir jo reikmenų priežiūrą.
* Antrasis komendoras – atlikdavo vertikalųjį nutaikymą.

Komendorus ruošdavo specialioje komendorų mokykloje.

TSRS kariniame jūrų laivyne komendorais vadino nekarininkus jūrininkus artileristus (pvz., 1941 m. Pinsko upių flotilės kanonierės „Vernyj“ įgulos sąraše visi artileristai vadinami komendorais).

## Nuorodos

* Константин Михайлович Станюкович. Словарь морских терминов, встречающихся в рассказах
Šventoji Dvasia

**Šventoji Dvasia** – daugumoje krikščionybės krypčių trečiasis dieviškosios Trejybės asmuo. Šventosios Dvasios svarba buvo įtvirtinta Konstantinopolio bažnytiniame susirinkime. Įvairios krikščionybės sektos (pvz., jehovistai) Šventosios Dvasios nelaiko atskiru asmeniu. Jiems Šventoji Dvasia – Dievo jėga.

Tarp Vakarų ir Rytų Bažnyčių buvo kilę nesutarimų dėl to, ar Šventoji Dvasia kyla iš Tėvo, ar iš Tėvo ir Sūnaus. Nikėjos – Konstantinopolio tikėjimo išpažinime nebuvo frazės „ir Sūnaus“, tačiau Vakarų Bažnyčioje ji vėliau buvo įtraukta į tikėjimo išpažinimą.

Dievo Dvasia minima Senajame Testamente, Pradžios knygoje, pasaulio kūrimo aprašyme. Senajame Testamente rašoma, kad Dievo Dvasia nužengdavo ant ypatingų Dievo pateptųjų tarnų: karalių, pranašų ir pan. Vis dėlto Senajame Testamente minima Dievo Dvasia su Šventąja Dvasia tapatinama tik krikščionybėje.

Evangelijose minimas Šventosios Dvasios pasirodymas balandžio pavidalu Jėzaus krikšto metu. Apaštalų darbuose aprašyta, kaip Sekminių dieną Šventoji Dvasia nužengė ant Jėzaus Kristaus mokinių ugnies liežuvių pavidalu. Tuomet jie ėmę kalbėti kitomis kalbomis.

Mene Šventoji Dvasia dažnai vaizduojama kaip balandis.

## Dovanos
Katalikai ir stačiatikiai tiki, jog Šventosios Dvasios dovanų gaunama priėmus Sutvirtinimo sakramentą. Tai išmintis, supratimas, patarimas, tvirtumas, žinojimas, maldingumas, Dievo baimė.

## Šaltiniai

## Nuorodos
* Kas yra Šventoji Dvasia? 

## Išnašos
Klasifikacija

**Klasifikacija** ( 'grupė, skyrius' + *facio* 'darau') – įvairiarūšių objektų skirstymas pagal bendrus požymius į santykinai savarankiškas klases, kurios viena kitos atžvilgiu užimtų pastovią nuolatinę vietą. Klasifikacijos reikalingos žinių sisteminimui, kuriant tam tikras struktūras, leidžiančias orientuotis žinijos srityse.

Yra įvairių klasifikacijos tipų:
* **Natūraliosios klasifikacijos**, kai objektai skirstomi į klases pagal esminius požymius; pvz., cheminė elementų sistema, organizmų rūšių (augalų, gyvūnų) sisteminė klasifikacija (pagrįsta giminingumu pagal kilmę)
* **Dirbtinės (pagalbinės) klasifikacijos**, kai klasifikuojama pagal neesminius klasifikuojamų objektų požymius; pvz., abėcėlinis katalogas
* **Enciklopedinės klasifikacijos**, apimančios visą žiniją (mokslų klasifikacijos, UDK)
* **Specialiosios klasifikacijos**, apimančios vieną siaurą žinijos sritį, plačiau taikoma technikoje, moksle ir taikomosiose srityse; pvz., anatominės medicinos sistemų klasės, žemės ūkio kultūrų klasės ir pan.

Klasifikacijos dažniausia kuriamos hierarchiniu principu. Pagal skirstymo į klases pobūdį gali būti:
* Deduktyvinės („nuo bendro prie dalinio“)
* induktyvinės („nuo dalinių požymių prie bendrų“)

Klasifikacijos gali būti reiškiamos sąrašais, lentelėmis, diagramomis, katalogais.
Elsweyr

**Elsweyr** – viena iš kompiuterinių žaidimų *[[The Elder Scrolls]]* serijos provincijų, esanti *Tamriel* žemyno pietuose. Ji ribojasi su *[[Valenwood]]* ir *[[Cyrodiil]]* provincijomis. *Elsweyr* apgyvendinta chadžitų rasės atstovais. Provincija garsi narkotinių augalų „Mėnulio cukrus“ () plantacijomis ir nelegalaus narkotiko *skooma* platinimu kitose provincijose.

## Istorija

*Elsweyr* senovinės chadžitų rasės civilizacijos centras, kuriame iki šių laikų viešpatavo išskirtinė ir dominuojanti kultūra.

Chadžitai provinciją apgyvendino ankstyvosios eros 309 m., jie buvo gerai įvaldę atletikos ir akrobatikos sporto šakas. Manoma, kad pirmieji chadžitų rasės atstovai įsikūrė prie *Niben* upės, *Elsweyr* šiaurėje.

Pirmosios eros pradžioje *Elsweyr* žemėse valdė 16 nepriklausomų valstybių, jų gyventojai taikiai gyveno tarpusavyje ir nebandė plėsti savo valstybių teritorijos ribų.

Pirmosios eros 1260 m. provincijos teritorijoje kilo grėsmingas *Thrassiano* maras, žuvo aibės *Elsweyr* gyventojų… Iš 16 valstybių susidarė tik 2 (*Pa’alatiin* ir *Ne Quin-al*). Tarp šių naujų valstybių prasidėjo karas, kuris vyko šimtmečius.

Antrosios eros 309 m. kariaujančios valstybės susivienijo, atsirado valstybė vardu *Elsweyr*, tačiau naujosios valstybės gyventojai nenorėjo gyventi su savo senaisiais priešais ir prasidėjo pilietinis karas, kuris lėmė ekonomikos nuoslūgį provincijoje.

Trečiosios eros laikotarpiu chadžitai bandė atgaivinti savo ekonomiką, jie pradėjo intensyviai gaminti nelegalų *Tamriel* imperijoje narkotiką *skooma*, tačiau tai nepadėjo, ekonomika išliko menka. Vėliau *Elsweyr* provinciją užpuolė *Tamriel* imperijos kariai, jie užėmė didžiąją dalį provincijos…

Su laiku *Elsweyr* teritorijos krizė nurimo, ekonomikos lygis vėl pakilo.

## Geografija

*Elsweyr* provincijoje karštas klimatas, provincijos šiaurės vakaruose *No-quin-al* dykuma, pietuose miškas *Tenmar*, o pietryčiuose jūra *Topal*. *Elsweyr* pietiniuose krantuose pakankamai derlingas dirvožemis, ten auginami javai, cukranendrės ir *Mėnulio cukrus*.

## Politinė sistema

*Elsweyr* provincijoje monarchinė politinė sistema, provinciją valdo elfų dominijos vadovai ir *Elsweyr* valstybės valdovai, dar vadinami "Karčiais"

## Religija

*Elsweyr* provincijoje garbinami šie dievai: *Azura*, *Sheogorath*, *Baan Dar*, *Rajhin*, *Lorkhan*, *Stendarr*, Mara, *Jone*, *Riddle’Thar*, *Akatosh*.

## Svarbiausios provincijos vietos

* **Corinthe** – miestas *Elsweyr* provincijos centre.

* **Dune** – miestas *Elsweyr* provincijos šiaurės vakaruose, arti *Riverhold* ir *Orcrest* miestų.

* **Orcrest** – miestas *Elsweyr* provincijos šiaurėje, arti *Riverhold* ir *Dune* miestų.

* **Rimmen** – miestas *Elsweyr* provincijos šiaurės rytuose.

* **Riverhold** – miestas *Elsweyr* provincijos šiaurėje, arti *Orcrest* ir *Dune* miestų.

* **Senchal** – miestas *Elsweyr* provincijos pietryčiuose, arti kranto.

* **Torval** – miestas *Elsweyr* provincijos pietvakariuose.

## Nuorodos
 
* http://www.uesp.net/ Tinklalapis apie *Elsweyr* provinciją 
* http://www.uesp.net The Elder Scrolls žaidimų serijos mėgėjų svetainė
Figigas

**Figigas** () – Maroko Atlaso kalnų miestas (apie 13 000) rytinėje šalies dalyje 290 km į pietus nuo Udždos ir 8 km į vakarus nuo Alžyro pasienio miesto Beni Unifo. Miestą iš trijų pusių supa valstybės siena su Alžyru. Figigas priklauso Maroko Rytų regionui. Mieste gyvena daugiausiai berberai amazigai.

Figigas senas Maroko miestas, pastatytas aplink datulinių finikų oazę, kurioje auga 190 000 palmių. Oazę supa Sacharos pusdykumė ir aplink ją pastatyti įtvirtinimai (arab.: *ksar*), kurių dabar likę tik septyni:

* ksar Hammam Foukani
* ksar Hammam Tahtani
* ksar Laabidate
* ksar Lamiz
* ksar Loudaghir
* ksar Oulad Slimane
Franz Heinrich Schwechten

**Franz Heinrich Schwechten** (*Francas Heinrichas Švechtenas*) (1841 m. rugpjūčio 12 d. Kelne – 1924 m. rugpjūčio 11 d. Berlyne) – vokiečių architektas, profesorius, karališkasis architektas ir Kaizerio architektūros patarėjas. Vienas garsiausių savo laikmečio vokiečių architektų. 1897 m. grafas Feliksas Tiškevičius užsisakė iš Švechteno Palangos dvaro rūmų projektą.
Komandoras

Lietuvių kalboje žodis ***komandoras*** reiškia:

* komandoras – pareigos riterių ordine, komandorijos valdytojas;
* komandoras – Lietuvos karinio jūrų laivyno karininko laipsnis.
* komandoras – apdovanotojo tam tikro laipsnio ordinu titulas (pvz., *komandoras* ar *didžiojo kryžiaus komandoras*).

Susiję terminai:
* Komandoro kryžius – ordino kaip apdovanojimo lygis, aukštesnis už riterio kryžiaus lygį. Pvz., Lietuvos didžiojo kunigaikščio Gedimino ordino Komandoro kryžius yra Gedimino ordino 3-iojo laipsnio apdovanojimas;
* Kapitonas komandoras – carinės Rusijos karinio jūrų laivyno karininko laipsnis;
* Komandoro salos () – Rusijai priklausančios salos Beringo jūroje (Ramusis vandenynas). Jas atrado V. Beringas, turėjęs kapitono komandoro laipsnį;
* komanderis – karinis laipsnis kai kurių valstybių ginkluotosiose pajėgose;
* komanderis – laipsnis kai kurių valstybių policijoje;
* komendoras – jūrininko artileristo carinės Rusijos kariniame jūrų laivyne laipsnis ir pareigos, taip pat jūrininkas artileristas TSRS laivyne;
* komodoras () – kai kurių valstybių (pvz., JAV) karinio jūrų laivyno laipsnis, atitinkąs armijos brigados generolą ir buvusį carinės Rusijos kapitoną komandorą.
Firnas

**Firnas** (senąja aukštaičių vokiečių kalba *firni* – pernykštis, senas) – grūdėtas, susisluoksniavęs ir iš dalies susikristalizavęs sniegas, išsilaikęs bent vienerius metus. Tarpinė stadija tarp sniego ir ledo.

## Firno susidarymas
Firnas formuojasi kalnuose aukščiau sniego ribos ir poliarinėse srityse, kuriose iškritęs sniegas per vasarą nespėja ištirpti. Įprastai firnas susidaro sniegui aptirpstant ir vėl sušalant, kai firno grūdelių tankis, suyrant snaigių kristalinei struktūrai, padidėja iki 0,3-0,5 g/cm³. Apatinius firno sluoksnius slegia iškritęs naujas sniegas, o senesnis suslėgtas sniegas sušąla su vandeniu, įsisunkusius iš viršutinių sniego sluoksnių ir persikristalizuoja. Iš firno susidaro balkšvas firninis ledas, kurio tankis siekia 0,80-0,85 g/cm³, o iš jo – ledynas. Ledyno skaidraus kristalinio ledo tankis siekia 0,88-0,91 g/cm³.

Sritis, kurioje susidaro firnas, vadinama firniniu baseinu arba ledyno mitybos sritimi. Ledynų viršūnės paprastai sudarytos iš firno, po kuriuo slūgso firninis ledas, o po šiuo – glečeris. Antarktidoje firno sluoksnis siekia 100 m. Drėgnas firnas kalnuose gali sukelti lavinas, pasižyminčias galinga griaunančia jėga ir cementuojančiomis savybėmis.

## Šaltiniai
Abu Saidas Usmanas II

**Abu Saidas Usmanas II** (*abū sa`īd `uθmān ben ya`qūb*, , g. 1275 m. – m. 1331 m.) – nuo 1310 m. Marinidų dinastijos Maroko sultonas. 

Abu Saidas Usmanas II-is buvo Abu Jusufo Jakubo sūnus.
 
## Istorija
Abu Saidas Usmanas II-is buvo pacifistas, vengė karo ir daugiau dėmesio skyrė statyboms. Jo valdymo metais Fese buvo pastatytos keturios medresės: trys senajame Fese ir viena naujajame. XIV a. Fesas tapo žinomu mokslo centru Magrebe. 

Abu Saidui Usmanui II-jam du kartus teko slopinti sūnaus Ali Abu Umaro sukilimus (1315 m.  ir 1322 m.). 1322 m. sūnus užėmė  Marakešą, bet buvo nugalėtas, Abu Saidas Usmanas II-is sūnui atleido ir paskyrė jį vadovauti Sidžilmasu.

## Nuorodos
*  ''Istorinis žodynas'' ;
* ''Musulmonų vadovai''.
Like Gods of the Sun

**„Like Gods of the Sun“** – ketvirtasis studijinis doom metal grupės My Dying Bride albumas. Išleistas 1996 m. spalio 7 d. Dainos "For My Fallen Angel" žodžiai yra anglų poeto ir dramaturgo Viljamo Šekspyro poemos *Venera ir Adonis* ištrauka. Tai paskutinis My Dying Bride albumas, prie kurio kūrimo prisidėjo būgnininkas Rick Miah ir violančelistas bei klavišininkas Martin Powell. Šiame, kaip ir prieš tai buvusiame The Angel and the Dark River albume, vokalo partijos atliekamos švariai. Vokalistas Aaron Stainthorpe daug kartų tvirtino, jog tai yra mėgiamiausias jo albumas. Albumo viršelį sukūrė Andy Green.

## Albumą įrašė

* Aaron Stainthorpe – vokalas
* Martin Powell – klavišiniai, violančelė
* Adrian Jackson – bosinė itara
* Calvin Robertshaw – gitara
* Andrew Craighan - gitara
* Rick Miah – būgnai

## Albumo kūriniai

# "Like Gods of the Sun" – 5:41
# "The Dark Caress" – 5:58
# "Grace Unhearing" – 7:19
# "A Kiss to Remember" – 7:31
# "All Swept Away" – 4:17
# "For You" – 6:37
# "It Will Come" – 4:27
# "Here in the Throat" – 6:22
# "For My Fallen Angel" – 5:55
# "It Will Come" (Nightmare mix) (papildoma daina skaitmeniniame pakete) – 5:36
# "Grace Unhearing" (Portishell mix) (papildoma daina skaitmeniniame pakete) – 7:05
Šri Lankos istorija

**Šri Lankos istorija** – Šri lankos valstybės istorija nuo seniausių laikų iki dabarties.

## Priešistorė
Šri Lankoje pirmų žmonių pėdsakų randama Balangodoje. Balangodiečiai atvyko į salą prieš 34 tūkst. metų ir mezolito gėrybių rinkėjai, kurie gyveno urvuose. Keli iš tų urvų yra Batadombalena ir Fa Hien urvas. Balangodiečiai tikriausiai sukūrė Hortono lygumas degindami miškus, kad pagautų žvėris. Tačiau buvo rasta 15 tūkst. m. pr. m. e. datuoojamų rugių, kurie įrodo, kad jau tada čia verstasi žemdirbyste.

Šri Lankoje rasta tik keletas mezolito artefaktų, o seniausi žmonių palaikai, datuojami 6000 m. pr. m. e., rasti Kalatuvavos srityje. Cinamonas kilęs iš Šri Lankos ir jo radimas Egipte 1500 m. pr. m. e. rodo abiejų šalių prekybos ryšius.

Šri Lankos sala nuo seno buvo gyvenama vedoidų tautų, tačiau I tūkst. pr. m. e. sala buvo apgyvendinama indoarijų išeivių iš šiaurės Indijos, kurie suformavo sinhalų tautybę. Vyko ir salos apgyvendinimas iš Tamilnado, iš kur į šiaurines salos pakrantes kėlėsi tamilai.

## Anuradhapuros laikotarpis
Nuo maždaug IV a. pr. m. e. salą užėmė Indijos Vidžajų dinastija ir valdė įvairios vietinės dinastijos, III a. pr. m. e. Ašokos rūpesčiu paplito budizmas.

Per visą salos istoriją vyko nuolatinės kovos tarpusavyje ir su tamilų įsiveržimais. Iki pat XI a. valstybės sostine buvo Anuradhapura, kuri buvo sugriauta 1017 m. tamilų Čola imperijos invazijos metu.

## Polonaruvos ir vėlesni laikotarpiai
Sostinę perkėlus į Polonaruvą, valstybė politiškai sustiprėjo Parakrama Bachu I (1164–1197) laikais, bet jo įpėdinių laikais vėl įsivyravo senoji netvarka: čia įsigalėjo Kalingos dinastija. Maža to, nuo XIII a. sala susiskaldė į pietus, valdomus sinhalų, ir šiaurę, valdomą tamilų (Džafnos karalystė). XIII–XV a. pietinė valstybė net 8 kartus keitė sostinę.

## Kolonijinis laikotarpis
1505 m. atvyko portugalai, kuriuos 1658 m. išstūmė olandai. 1785 m. salą užvaldė anglai. 1802 m. tapo britų kolonija. 1923 m. konstitucija numatė šiek tiek kitokią, nei kitų britų kolonijų, administraciją. Aukščiausioji valdžia priklausė 5 metams skiriamam gubernatoriui, kuris buvo atsakingas kolonijų ministrui.

## Nepriklausomybė
1970 m. valstybė iškovojo nepriklausomybę. 1972 m. gegužės 22 d. buvo įkurta Šri Lankos socialistinė respublika, bet 1977 m. balsuotojams buvo atsibodusi socialistinė politika ir į valdžią grįžo Junius Jayewardene, pažadėjęs rinkos ekonomiką. 1978 m. jis pasiūlė pakeisti konstituciją iš britiško parlamentinio modelio pereinant prie prancūziško prezidentinio. Jayewardene tapo pirmu tiesiogiai 6 metams išrinktu prezidentu ir perėmė partijos ir šalies kontrolę. Naujasis prezidentas apkaltino opozicinės partijos lyderį ir premjerą 1970-1977 m. Bandaranaike viršijant įgaliojimus.
## Išnašos
Odišos istorija

**Odišos istorija** – Odišos (arba Kalingos), istorinio-kultūrinio Pietų Azijos regiono, gyvenamo orijų tautos, istorija. Šis regionas nuo seno turėjo nepriklausomą istoriją ir garsėjo vietos žmonių nepriklausomybės troškimu.

## Kalingos klestėjimas
Kalingos valstybė pirmą kartą paminėta VI a. pr. m. e. Ji minima kaip nepaliesta vedų kultūros šalis. Vietiniai gyventojai puoselėjo savitą religiją ir kultūrą. Tai buvo paskutinė karalystė, kurią prie savo imperijos prijungė Maurjų imperatorius Ašoka. Tas prijungimas pareikalavo daugybės karų ir aukų.

Yrant Maurjų imperijai III a. pr. m. e. pabaigoje, Kalinga atsiskyrė viena pirmųjų, čia į valdžią atėjus Mahamegavahanų dinastijai, kurios žymiausias valdovas Kharavela sukūrė tikrą imperiją, pasiekdamas ir Tamilakamą.

Kalingai nuo ankstyvų laikų buvo jūrinė tauta, daug keliavę. Jų dėka indijos kultūra sklido į Pietryčių Aziją, tokiu būdu formuojantis Indosferai.

## Susiskaldymo laikotarpis
Apie VI a. Kalinga nusilpo. Kurį laiką ji priklausė Harša imperijai, o vėliau Odišos teritorija suskilo, čia susiformuojant daug smulkių valstybių. Čia valdė daugybė dinastijų.

## Čalukjai ir Gangai
795 m. karalius Jajatis suvienijo Kalingą, Košalą ir Utkalą į vientisą imperiją. Vėliau Kalingą valdė Rytų Čalukjai iš Andhros, vėliau – Rytų Gangai (1076–1435). Pastarųjų valstymo metais ypač suklestėjo savita Orisos kultūra ir architektūros stilius.

## Musulmonų valdymas
1568 m. baigėsi nepriklausoma Odišos istorija, kuomet Kalinga pralaimėjo Bengalijos sultonatui ir čia įsiveržė Karani dinastijos valdovas. 1576 m. kartu su Bengalija buvo prijungta prie Mogolų imperijos kaip Bengalijos subaho dalis. 1751 m. ją užėmė Maratų imperija.

## Kolonijinis laikotarpis
1803 m., po Antrojo Maratų karo, Odiša buvo užimta britų ir tapo Britų Indijos dalimi. Iškovojus nepriklausomybę, 1950 m. Odiša tapo Indijos dalimi.
Paprastasis sartūklas

**Paprastasis sartūklas** (*Hamelia patens*) – raudinių (*Rubiaceae*) šeimos didelis daugiametis krūmas arba mažas medis iš subtropinės arba tropinės Amerikos. Paplitęs nuo Floridos, pietinės Jungtinių Valstijų dalies šiaurėje iki Pietų Argentinos. 

Jis turi oranžiškai raudonus vamzdelio formos žiedus, kuriuos apdulkina kolibriai ir drugiai. Vaisius – maža tamsiai raudona uoga. 

Nepaisant šiek tiek apdžiuvusios, liesos išvaizdos, tai yra brangus sodo medis šiltame klimate ir netgi temperatūroje, kurioje dirva atrodo taip kaip prieš šalimą. Kolibriai, patraukti jo gėlių ir kiti paukščiai mintantys vaisiais taip pat minta mažais vabzdžiais randamais aplinkui, padeda numalšinti kenkėjus.

Vaisiai turi gaivinantį, rūgštų skonį. Nepaisant to, kad jie yra labiau mėgstami kai kurių paukščių, jie taip pat yra valgomi žmonių; Meksikoje šios uogos yra naudojamos fermentuotiems gėrimams gaminti.

Paprastasis sartūklas naudojamas liaudies medicinoje gydyti prieš eilę negalavimų.
Halina Kairiūkštytė-Jacinienė

**Halina Kairiūkštytė-Jacinienė** (1896 m. spalio 13 d. Seinuose – 1984 m. sausio 6 d. Vilniuje) – Lietuvos dailėtyrininkė, etnografė, dailininkė.

## Biografija
Motina Julija Vichert-Kairiūkštienė, tėvas Juozas Kairiūkštis, broliai Jonas Kairiūkštis ir Vytautas Kairiūkštis.

1911–1915 m. mokėsi Vilniaus piešimo mokykloje, čia įgijo gerus prancūzų ir vokiečių kalbų pagrindus. 1915 m. rudenį, prasidėjus karui, su šeima išvyko į Voronežą. 1915–1918 m. mokėsi Maskvos aukštesniųjų moterų kursų Fizikos ir matematikos fakulteto Gamtos skyriuje. Vėliau gyveno Petrograde, Jekaterinburge, Omske. 1921 m. sausio mėn. grįžo į Lietuvą, apsigyveno Kaune. 1921–1923 m. studijavo meno istoriją Miunsterio, 1923–1924 m. Miuncheno, 1924–1926 m. Ciuricho universiteto Filosofijos fakulteto Meno istorijos skyriuje. 1926 m. filosofijos daktarė.

1926–1932 m. dėstė Kauno meno mokykloje. 1933–1940 m. gyveno Rygoje, bendradarbiavo enciklopedijoje „Latviešu konversācijas vārdnica“. 1942–1944 m. Vilniaus dailės akademijos, 1944–1946 m. Vilniaus dailės instituto, 1944–1950 m. Vilniaus universiteto dėstytoja, nuo 1945 m. docentė. Palaidota Bernardinų kapinėse Vilniuje.

## Kūryba
Parašė monografiją „Pažaislis, baroko vienuolynas Lietuvoje“ (1930 m., II laida 2001 m.), parengė albumus „Lietuvių liaudies menas: Audiniai“ (knyga l, 1957 m.), „Pažaislis“ (su Juozu Baršausku, 1960 m.), paskelbė 200 straipsnių dailės ir kultūros klausimais.

Nupiešė apie 300 spalvotų senovės lietuvių drabužių rekonstrukcijų, atvirukų su tautodailės ornamentų motyvais. Sukaupė daug ikonografinės medžiagos apie lietuvių liaudies aprangą, skrynių tapybą, ornamentus.

## Šaltiniai
PvE

**PvE** arba **Player versus Environment** () – terminas, naudojamas internetiniuose žaidimuose, pvz., MMORPG ir MUD arba kituose kompiuteriniuose vaidmenų žaidimuose nusakyti žaidėjo kovai prieš kompiuterio valdomus padarus (NPC). Norint nusakyti žaidėjo kovą prieš kitą žaidėją naudojamas terminas PvP.

Dažniausiai PvE režimu galima žaisti vienam, kartu su kitais žaidėjais arba su kompiuterio valdomais draugais. PvE režimas dažnai turi siužetą, kurio lydimas žaidėjas vykdo misijas (užduotis). Misijos gali būti dažnai vykdomos bet kokia tvarka. Pavyzdžiui, „Guild Wars“ žaidimas pasakoja savo istoriją rodydamas vaizdo intarpus ir dialogus su ne žaidėjo personažais (NPC). Žaidėjai, žaidžiantys PvE režimu, dažnai yra apsaugoti nuo kitų žaidėjų nužudymo arba daiktų pavogimo.

Kai kuriuose žaidimuose, pvz., „World of Warcraft“, žaidėjai gali pasirinkti, ar žaisti atvirame pasaulyje su PvP kovos elementais ar vykdyti misijas be PvP.

## Šaltiniai
Ali I Abdal Hasanas

**Ali I Abdal Hasanas** (*abū al-ḥasan `alīy ben `uθmān*, arab.: أبو الحسن علي بن عثمان, g. 1297 m. – m. 1351 m. gegužės 24 d.) – nuo 1331 m. Marinidų dinastijos Maroko sultonas.

Ali I-is Abdal Hasanas buvo Abu Saido Usmano II-jo sūnus.
 
## Istorija
Ali I-is Abdal Hasanas buvo dalykiškas, valingas ir karingas valdovas. 1333 m. Granados valdovo Mahometo IV prašymu, išsilaipino prie Alchesiraso ir užėmė Gibraltarą. 1335 m. atnaujino karą su Tlemsenu ir beveik po trejų metų miesto apsupties, 1337 m. šturmu Tlemseną užėmė. Alžyro valdovas Abu Tašminas I-is (Abu Tashufin I) žuvo, tad šalis atiteko Marinidams. 1337 m. jis vedė Hafsidų dinastijos (Hafsid dynasty) Tuniso valdovo Abu Jahijos Abu Bakro II-jo dukrą. 1340 m. balandžio 5 d. Ali I-is jūrų mūšyje prie Gibraltaro nugalėjo krikščionis ir apsupo Tarifą, bet spalio 30 d. pralaimėjo mūšį prie Rio Salado (Battle of Rio Salado) jungtinei Portugalijos ir Ispanijos armijai. Po Tuniso valdovo Abu Jahijos Abu Bakro II-jo mirties, 1347 m. rugsėjo 15 d. Ali I-is užėmė Tunisą. Bet 1348 m. balandį vietinės arabų gentys sukilo ir Ali I-is buvo apsuptas Kairuane. Didelių pastangų dėka, jam pavyko jūra pabėgti iš Tuniso į Alžyrą. Čia Ali I-jį pasiekė žinia, kad jo sūnus Abu Inanas Farisas pasiskelbė Maroko sultonu. Neįleistas į šalį Ali I-is Abdal Hasanas apsistojo Sidžilmase. 1350 m. sūnus Farisas pradėjo karą prieš tėvą ir nugalėjo jį prie Um ar-Rbijos krantų. Ali I-is pabėgo į Atlaso kalnus, čia jis atsisakė sosto, o 1351 m. gegužės 24 d. mirė nuo gangrenos.

## Nuorodos
* ''Istorinis žodynas'' 
* ''Musulmonų vadovai''

## Išnašos